определени в Регламент (ЕС) No 923/2012, в допълнение към изискванията съгласно букви а) и в);“
 б)
 буква к) се заменя със следното:
 „к)
 за доставчиците на услуги по разработване на процедури за полетите — изискванията, определени в приложение XI (Част FPD), в допълнение към изискванията съгласно букви а) и б);“
 (6)
 приложения I, II, III, IV, V, VI и XI се изменят в съответствие с приложение III към настоящия регламент.
 Член 4
 Регламент (ЕС) No 73/2010 се отменя, считано от 27 януари 2022 г.
 Член 5
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 27 януари 2022 г.
 Следните точки от настоящия регламент се прилагат от 5 ноември 2020 г.:
 —
 в приложение I, точка 10, буква б);
 —
 в приложение III:
 —
 точка 5;
 —
 в точка 6: Допълнение 3 „ФОРМУЛЯР ЗА SNOWTAM“.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 февруари 2020 година.
 За Комисията
 Председател
 Ursula VON DER LEYEN
 (1) ОВ L 212, 22.8.2018 г., стр. 1.
 (2) Регламент за изпълнение (ЕС) No 923/2012 на Комисията от 26 септември 2012 г. за определяне на общи правила за полетите и разпоредби за експлоатация относно аеронавигационните услуги и процедури, и за изменение на Регламент за изпълнение (ЕС) No 1035/2011 и регламенти (ЕО) No 1265/2007, (ЕО) No 1794/2006, (ЕО) No 730/2006, (ЕО) No 1033/2006 и (ЕС) No 255/2010 (ОВ L 281, 13.10.2012 г., стр. 1).
 (3) Регламент (ЕС) No 139/2014 на Комисията от 12 февруари 2014 г. за определяне на изискванията и административните процедури във връзка с летищата в съответствие с Регламент (ЕО) No 216/2008 на Европейския парламент и на Съвета (ОВ L 44, 14.2.2014 г., стр. 1).
 (4) Регламент за изпълнение (ЕС) 2017/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) No 482/2008 и на регламенти за изпълнение (ЕС) No 1034/2011, (ЕС) No 1035/2011 и (ЕС) 2016/1377, както и за изменение на Регламент (ЕС) No 677/2011 (ОВ L 62, 8.3.2017 г., стр. 1).
 (5) Регламент (ЕС) No 73/2010 на Комисията от 26 януари 2010 г. за определяне на изисквания относно качеството на аеронавигационните данни и аеронавигационната информация за единното европейско небе (ОВ L 23, 27.1.2010 г., стр. 6).
 ПРИЛОЖЕНИЕ I
 Изменения на Регламент за изпълнение (ЕС) No 923/2012
 Приложението се изменя, както следва:
 (1)
 в точка SERA.3210, буква г), подточка 4, ii), букви А) и Б) се заменят със следното:
 „А)
 лицата и автотранспортните средства, които осъществяват дейност по маневрената площ на дадено летище, се ограничават до необходимия минимум и се обръща особено внимание на изискванията за защита на критичната(ите) и чувствителната(ите) зона(и) на радионавигационните средства;
 Б)
 при спазване на разпоредбите на подточка iii) методът или методите за сепарация между автотранспортните средства и рулиращите въздухоплавателни средства трябва да е съгласно предписаното от